joelniklaus/EU_Wikipedias huggingface dataset:
Καλλίνικος (έξαρχος)

Ο Καλλίνικος ήταν βυζαντινός αξιωματούχος, πατρίκιος και Έξαρχος της Ραβέννα από το 596 ως το 603. Από τον Λομβαρδό ιστορικός Παύλος ο Διάκονος το όνομα του αναφέρεται σαν Gallicinus, ή Gallicini patricii .

Τα πρώτα χρόνια της διακυβέρνησις του σημαδεύτηκαν από σχετικά καλή τύχη. Το 598 έγινε ανακωχή μεταξύ των Βυζαντινών και των Λομβαρδών κατά την οποία οι Λομβαρδοί αναγνωρίστηκαν ως κυρίαρχοι κυβερνήτες των εδαφών που είχαν στην κατοχή τους, και η οποία κρατήθηκε και από τα δύο μέρη κατά τη διάρκεια των επόμενων ετών. Ωστόσο περίπου το 601 ο Καλλίνικος εκμεταλλεύτηκε μια εξέγερση από τους δούκες της Τριντέτουμ και του φόρουμ των Ιουλίων και έσπασε την ειρήνη με την απαγωγή της κόρης και του γαμβρού του Λομβαρδού βασιλιά Αγιλούλφου. Σε απάντηση ο Αγιγλούλφος εισέβαλε στην Εξαρχία, καταστρέφοντας την Πάδοβα, λεηλατώντας την Ίστρια, και στη συνέχεια, νικώντας τον Καλλίνικο έξω από τα τείχη της Ραβέννας .

Λίγο αργότερα ο Καλλίνικος αντικαταστάθηκε από τον Σμαράγδο.

Παραπομπές 

Βυζαντινοί Πατρίκιοι
Έξαρχοι Ραβένας
Βυζαντινοί του 7ου αιώνα
Θόδωρος Ζάρας

Ο Θόδωρος Ζάρας (Θεσσαλονίκη, 12 Αυγούστου 1987), είναι Έλληνας επαγγελματίας καλαθοσφαιριστής. Με ύψος 1,97 μέτρα αγωνίζεται στη θέση του σούτινγκ γκαρντ / σμολ φόργουορντ στην ομάδα του Λαυρίου.

Σταδιοδρομία
Ο Ζάρας ξεκίνησε την καριέρα του από τον Ε.Ο. Σταυρούπολης το 2001, πριν γίνει επαγγελματίας με την ομάδα του ICBS, σε ηλικία δεκαοκτώ ετών. Με το ICBS αγωνίστηκε για τρεις χρονιές στην Α2 εθνική κατηγορία, πριν μεταγραφεί στην ομάδα της ΑΕ Λάρισας, με την οποία αγωνίστηκε για πρώτη φορά στην Α1, πετυχαίνοντας 133 πόντους σε 22 αγώνες.

Το 2009-10, μεταγράφηκε στον Κολοσσό Ρόδου, με τον οποίο κατέλαβε την έκτη θέση στο πρωτάθλημα της Α1, πετυχαίνοντας 109 πόντους σε 23 ματς. Την επόμενη σεζόν αγωνίστηκε με την ομάδα της Καβάλας, η οποία κατέλαβε την έκτη θέση του ελληνικού πρωταθλήματος.

Το καλοκαίρι του 2011, μεταγράφηκε στην ομάδα του ΚΑΟΔ, στον οποίο παρέμεινε για τέσσερα χρόνια, με κορυφαία σεζόν το 2013-14, όταν κατέλαβε την έκτη θέση. Στην τελευταία του χρονιά με τον ΚΑΟΔ, πέτυχε 331 πόντους σε 25 αγώνες και αναδείχθηκε πέμπτος σκόρερ του πρωταθλήματος.

Στις 2 Ιουλίου 2015, ανακοινώθηκε η μεταγραφή του Ζάρα στην ομάδα του Άρη με συμβόλαιο δύο ετών. Με τον Άρη είχε μέτρησε 6.2 πόντους, 1.5 ριμπάουντ και 0.8 ασίστ σε 34 αγώνες πρωταθλήματος τη σεζόν 2015-16, ενώ την χρονιά που μας πέρασε είχε 7.7 πόντους, 0.8 ριμπάουντ και 1.7 ασίστ σε 33 παιχνίδια. Παράλληλα, αγωνίστηκε σε 17 παιχνίδια του Μπάσκετμπολ Τσάμπιονς Λιγκ, στα οποία είχε 8.4 πόντους, 0.9 ριμπάουντ και 0.4 ασίστ.

Στις 27 Ιουνίου ανακοινώθηκε η απόκτηση του από τον ΠΑΟΚ, για δυο χρόνια. Με τον ΠΑΟΚ αγωνίστηκε στο Τσάμπιονς Λίγκ και έφτασε το 2019 στον τελικό κυπέλλου Ελλάδας, όπου ηττήθηκε από τον Παναθηναϊκό 79-73.

Στις 9 Αυγούστου 2019, ανακοινώθηκε από τον Ηρακλή. Σε 19 αγώνες στο Ελληνικό Πρωτάθλημα είχε κατά μέσο όρο 8,4 πόντους, 2,2 ριμπάουντ και 1,5 ασίστ, σουτάροντας με ποσοστό 48% στα τρίποντα.

Στις 13 Αυγούστου 2020, ανακοινώθηκε από τον Κολοσσό Ρόδου, επιστρέφοντας στην ομάδα μετά από 11 χρόνια. Στις 11 Ιανουαρίου 2021, έφτασε τις 305 συμμετοχές στο Ελληνικό πρωτάθλημα, ενώ ξεπέρασε τα 400 ριμπάουντ και τις 300 ασίστ.

Στις 4 Αυγούστου 2021, πήρε μεταγραφή για την Λάρισα. Στις 18 Δεκεμβρίου 2021, συμπλήρωσε 350 εύστοχα τρίποντα καριέρας στο Πρωτάθλημα Ελλάδας. Τη σεζόν 2021-22, είχε μέσο όρο 8.6 πόντους, 1.9 ασίστ, 1.5 ριμπάουντ και 44% στο τρίποντο. 

Στις 16 Σεπτεμβρίου 2022, ανακοινώθηκε από την ομάδα του Λαυρίου για την αγωνιστική περίοδο 2022-23.

Παραπομπές

Πηγές
 Ζάρας διετίας στον ΑΡΗ - ArisBC
 ΖΑΡΑΣ Θεόδωρος - Εσακε
 Thodoris Zaras Basketball Player Profile

Εξωτερικοί σύνδεσμοι
 Θεόδωρος Ζάρας - ArisBC

Έλληνες καλαθοσφαιριστές
Σούτινγκ γκαρντ 
Σμολ φόργουορντ
Καλαθοσφαιριστές Άρη
Καλαθοσφαιριστές ΚΑΟΔ
Καλαθοσφαιριστές Κολοσσού Ρόδου
Καλαθοσφαιριστές Ε.Κ. Καβάλας
Καλαθοσφαιριστές Λάρισας
Καλαθοσφαιριστές ΠΑΟΚ
Καλαθοσφαιριστές Ηρακλή
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ρωμανός (έξαρχος)

Ο Ρωμανός ήταν βυζαντινός αξιωματούχος, πατρίκιος και Έξαρχος της Ραβέννα από το 589 ως το 596 ή 597. 

Το 589 έγινε Έξαρχος στη θέση του απαξιωμένου Σμαράγδου. Κατά το πρώτο έτος της θητείας του ο Ρωμανός ανέκτησε από τους Λομβαρδούς τις πόλεις της Μόντενα, Ρέτζιο, Πάρμα, Πιασέντσα, Άλτινουμ, και τη Μάντοβα.

Το 592 ο Πάπας Γρηγόριος Α΄ έκανε έκκληση προς τον Έξαρχο για βοήθεια στην ενίσχυση της Νάπολης για να αντιμετωπίσει την Λομβαρδική επίθεση, αλλά ο Ρωμανός θεώρησε πιο συνετό να παραμείνει στην κεντρική Ιταλία. Ο Πάπας αναγκάστηκε να κάνει ειρήνη με το Λομβαρδικό Δουκάτο του Σπολέτο για να σώσει τη Νάπολη. Λίγο αργότερα, οι Λομβαρδοί κατέλαβαν την Περούτζια, προκαλώντας τον Ρωμανό να στείλει στρατό για να την Ούμπρισ. Οι Λομβαρδοί βλέποντας την απουσία του βυζαντινού στρατού πέρασαν στη κεντρική Ιταλία και απείλησαν ακόμη και τη Ρώμη. Απογοητευμένος με την έλλειψη υποστήριξης που έλαβε από τον Έξαρχο, ο Πάπας προσπάθησε να παρακάμψει τον Ρωμανό με μια έκκληση προς τον Βυζαντινό αυτοκράτορα Μαυρίκιο το 595, αλλά απέβησε άκαρπη, με δεδομένο το γεγονός ότι ο Μαυρίκιος έδινε μεγαλύτερη προσοχή στα Βαλκάνια, όπου η αυτοκρατορία αντιμετώπιζε τους Αβάρους και τους Σλάβους.

Ο Ρωμανός πέθανε σύντομα όπου τον διαδέχθηκε ο Καλλίνικος, ο οποίος αποδείχθηκε πιο διαλλακτικός στον πάπα Γρηγόριο.

Παραπομπές 

Βυζαντινοί Πατρίκιοι
Έξαρχοι Ραβένας
Βυζαντινοί του 6ου αιώνα
Φώτιος (έξαρχος)

Ο Φώτιος ήταν βυζαντινός αξιωματούχος, πατρίκιος και Έξαρχος της Ραβέννα άγνωστο ακριβώς πότε.

Αναφέρεται στην ζωή του Αγίου Θεοδώρου Συκεών (Συκιές Γαλατίας, Μικράς Ασίας) ως Έξαρχος, πιθανώς από το τέλος της βασιλείας του Φωκά και την αρχή της βασιλείας του Ηρακλείου. Τίποτα άλλο δεν είναι γνωστό γι 'αυτόν.

Ο Φώτιος στην αγιογραφία αναφέρεται ότι ήταν πατρίκιος και έπειτα έγινε έξαρχος Ρώμης, την εποχή εκείνη υπήρχε μόνο Έξαρχος Ραβένας στην Ιταλική χερσόνησο. Ο Φώτιος παρακολούθησε κάποτε τη λειτουργία του Αγίου και παρατήρησε ότι το αντίδωρο φαινόταν την μία μπαγιάτικο την άλλη φρέσκο, όταν ήρθε η σειρά του να το πάρει το έφαγε και ενώ ήταν μπαγιάτικο ήταν νόστιμο πολύ. Ρώτησε τον άγιο γι' αυτό κι εκείνος του απάντησε ότι φαινόταν έτσι επειδή ο θεός τους έδειξε ένα σημάδι επειδή θεωρούσε τον Φώτιο και τον γιο του άξιους και έπρεπε να υμνούν τον θεό. Ο Φώτιος μετά από αυτό έκλαψε κι έφυγε από το μοναστήρι του Αγίου.

Πηγές 
 Η ζωή του Αγίου Θεοδώρου Συκεών, κεφάλαιο 127, στα ιταλικά

Βυζαντινοί Πατρίκιοι
Έξαρχοι Ραβένας
Δέκιος (έξαρχος)

Ο Δέκιος ήταν βυζαντινός αξιωματούχος, πατρίκιος και πιθανότατα πρώτος Έξαρχος της Ραβέννα από το 584 έως το 585 κατά την βασιλεία του αυτοκράτορα Μαυρίκιου.

Ο τίτλος του ως έξαρχος αναφέρεται πρώτη φορά σε επιστολή του 584, από τον Πάπα Πελάγιο Β΄, όπου αναφέρεται στην επιστολή με το όνομα "Domno Decio Patricio", ωστόσο κάποιοι πιστεύουν ότι ήταν άλλο πρόσωπο πιθανώς Ρωμαίος γερουσιαστής.

Το 585 είχε αντικατασταθεί από τον Σμαράγδο.

Παραπομπές 

Βυζαντινοί Πατρίκιοι
Έξαρχοι Ραβένας
Βυζαντινοί του 6ου αιώνα
Deutschland

Η λέξη Deutschland σημαίνει Γερμανία στην γλώσσα αυτής της χώρας.

Τα παρακάτω πλοία έφεραν την ονομασία της χώρας:
 Deutschland (Α59) - εκπαιδευτικο καταδρομικό του 1960.
 Deutschland - υποβρύχιο του Πρώτου Παγκοσμίου Πολέμου.
 Deutschland (1927) - ιστιοφόρο εκπαιδευτικό πλοίο.
 Deutschland (1930) - βαρύ καταδρομικό, το πρώτο πλοίο της ομώνυμης κλάσης. 
 SMS Deutschland (1874) - θωρακισμένη φρεγάτα.
 SMS Deutschland (1904) - θωρηκτό, το πρώτο σκάφος της ομώνυμης κλάσης.
 SMS Deutschland (1914) - ναρκοθέτιδα.
 SS Deutschland (1900) - υπερωκεάνιο.
 SS Deutschland (1923) - υπερωκεάνιο.
 Deutschland - πλοίο το οποίο χρησιμοποίησε στα 1911-12 ο Βίλχελμ Φίλχνερ (Wilhelm Filchner) στην αποστολή του στην Ανταρκτική.
Kontra News

Η Kontra News είναι ελληνική ημερήσια πολιτική εφημερίδα που εκδίδεται στην Αθήνα και κυκλοφορεί πανελλαδικά. Ιδρύθηκε στις 4 Νοεμβρίου 2013 από τον γνωστό επιχειρηματία και εκδότη Γιώργο Κουρή, και το πρώτο της φύλλο κυκλοφόρησε την ίδια ημέρα. Η «Kontra News» αποτελεί συνέχεια της «Αυριανής», η οποία είχε κλείσει έναν χρόνο πριν, τον Οκτώβριο του 2012. Διευθυντής της κυριακάτικης έκδοσης της εφημερίδας είναι ο δημοσιογράφος Αιμίλιος Λιάτσος.

Από την αρχή της έκδοσής της έως και το Μάιο του 2019 κόστιζε 0,50 λεπτά από Δευτέρα έως Σάββατο (με 8 σελίδες-μεγάλο σχήμα) και τις Κυριακές 1 ευρώ (16 σελίδες-μεγάλο σχήμα). Από τον Μάιο του 2019 ανέβασε την ημερήσια τιμή της στο 1 ευρώ, χωρίς να αλλάξει ο αριθμός των σελίδων της ενώ την Κυριακή παρέμεινε ίδια. Η εφημερίδα κυκλοφορούσε από την αρχή μέχρι και στις 4 Νοεμβρίου 2019 σε μεγάλο μέγεθος και 8 σελίδες (τις Κυριακές 16) και από τη Δευτέρα 4 Νοεμβρίου 2019 πέρασε σε σχήμα ταμπλόιντ όπως οι περισσότερες εφημερίδες.

Στην εφημερίδα αρθρογραφούν δημοσιογράφοι που συνεργάζονται με τον περιφερειακό τηλεοπτικό σταθμό Kontra Channel, του ίδιου ομίλου. Ενδεικτικά: Γιώργος Μελιγγώνης, Αναστασία Γιάμαλη, Χρήστος Κυμπιζής, Κωνσταντίνος Μαραβελίδης, Σπύρος Σουρμελίδης, Θανάσης Λυρτσογιάννης κ.ά., ενώ δημοσιεύει και άρθρα από διάφορα στελέχη κομμάτων.

Παραπομπές

Εξωτερικοί σύνδεσμοι
Επίσημη ιστοσελίδα

Εφημερίδες στην ελληνική γλώσσα
Kouris Media Group
Ρενώ ντε Βισιέ

Ο Ρενώ ντε Βισιέ (γαλλικά: Renaud de Vichiers) ήταν ο 19ος Μεγάλος Μάγιστρος των Ιπποτών του Ναού από το 1250 έως τον θάνατό του το 1256.

Βιογραφικά στοιχεία 

Ο Ρενώ ντε Βισιέ γεννήθηκε γύρω στο 1198 στα οικογενειακά κτήματα των Βισιέ στην Καμπανία της Γαλλίας. Εντάχθηκε στο Τάγμα των Ναϊτών Ιπποτών και διορίστηκε καθηγούμενος της Σαιντ Ζαν ντ' Αρκ το 1240 και μάγιστρος της Γαλλίας από το 1242 έως το 1249, ενώ το 1250 έγινε στρατάρχης της Γαλλίας.

Ήταν υποστηρικτής και συνπολεμιστής του βασιλιά Λουδοβίκος Θ΄ της Γαλλίας, ο οποίος τον βοήθησε να εκλεγεί Μεγάλος Μάγιστρος στη θέση του Γκιγιόμ ντε Σοννάκ, που σκοτώθηκαν στην Αίγυπτο κατά την μάχη της Αλ Μανσούρα, στις 11 Φεβρουαρίου 1250. Λίγο αργότερα φιλονίκησε με τον Λουδοβίκο, κατά τη διάρκεια μιας διπλωματικής αποστολής του στρατάρχη των Ναϊτών (Hugues de Jouy) στην Δαμασκό και το 1252 ο στρατάρχης Ούγος εξορίστηκε από το βασίλειο της Ιερουσαλήμ.

Το 1252 ο Ρενώ ντε Βισιέ αποσύρθηκε σε ένα μοναστήρι, όπου παρέμεινε μέχρι το θάνατό του στις 20 Ιανουαρίου του 1256.

Παραπομπές 

Γαλλική τάξη ευγενών
Ναΐτες Ιππότες
Σταυροφόροι
Σχολαστικός (έξαρχος)

Ο Σχολαστικός ήταν βυζαντινός αξιωματούχος, πατρίκιος και Έξαρχος της Ραβέννα από το 713  έως το 726 περίπου.

Ο Σχολαστικός διέμενε στην Κωνσταντινούπολη όπου είχε το αξίωμα του κουβικουλάριου, το 713 διορίσθηκε έξαρχος από τον αυτοκράτορα Αναστάσιος Α΄ και στάλθηκε στην Ιταλία. Πριν από την ανάληψη των καθηκόντων του στη Ραβένα, πήγε πρώτα στη Ρώμη, και στον Πάπα Κωνσταντίνο να ζητήσει την πίστη του στον ορθόδοξο αυτοκράτορα προσπαθώντας να βοηθήσει στην επούλωση του σχίσματος μεταξύ των εκκλησιών Ρώμης και Κωνσταντινούπολης.

Παραπομπές

Πηγές 
 Giorgio Ravegnani, Gli esarchi d'Italia, Aracne, Roma 2011, ISBN 978-88-548-4005-8

Βυζαντινοί Πατρίκιοι
Έξαρχοι Ραβένας
Κότελ

Το Κότελ (, "καζάνι") είναι πόλη της κεντρικής Βουλγαρίας, μέρος της Επαρχίας του Σλίβεν, και διοικητικό κέντρο του Δήμου του Κότελ. Το Δεκέμβριο του 2009 η πόλη είχε 6.232 κατοίκους. Η πόλη είναι γνωστή στην Ελλάδα για τις οικογένειες Σαρακατσαναίων που βρίσκονται εκεί.

Είναι γνωστό και για τις πολλές προσωπικότητες της Βουλγαρικής Εθνεγερσίας που συνδέονται με κάποιο τρόπο με την πόλη, όπως οι πολιτικοί Αλέξανδρος Βογορίδης και Στεφάν Βογορίδης, οι διαφωτιστές Σοφρώνιος της Βράτσα και Πέταρ Μπέρον, ο Γαβριήλ Κράστεβιτς, ο Γκεόργκι Ρακόφσκι, καθώς και ο πρωθυπουργός κατά το Δεύτερο Παγκόσμιο Πόλεμο Ντόμπρι Μποζίλοφ. Έχει ένα γνωστό μουσικό σχολείο, και ένα μεγάλο αριθμό ταλαντούχων Ρομά που μπορεί κανείς να βρει να παίζουν μουσική σε εστιατόρια και ορχήστρες σε όλη τη Βουλγαρία. Λόγω της τοποθεσίας του στα βουνά, είναι γνωστό θέρετρο για την βελτίωση της υγείας για αρρώστιες όπως η φυματίωση. Το Κότελ ήταν κέντρο κατασκευής χαλιών, και έχει ένα μουσείο αφιερωμένο σ’ αυτήν την τέχνη.

Το Κότελ κατοικήθηκε από την αρχή της Οθωμανικής κατάκτησης της Βουλγαρίας όταν άνθρωποι διέφυγαν από γειτονικές πόλεις και χωριά. 

Στην περιοχή υπάρχει μεγάλη παράδοση εκτροφής προβάτων, που περιλαμβάνει την πρακτική του ξεχειμωνιάσματος, τη μεταφορά των προβάτων από τα χαμηλά χειμωνιάτικα βοσκοτόπια, στα ορεινά καλοκαιρινά βοσκοτόπια. Αυτό προβλήθηκε σε ντοκιμαντέρ του BBC Radio 4.

Έχει δώσει το όνομά του το Ύψωμα Κότελ στη Νήσο Λίβινγκστον της Ανταρκτικής.

Προσωπικότητες 

Στα αξιόλογα άτομα από το Κότελ περιλαμβάνται οι:
  
Γαβριήλ Κράστεβιτς, Γενικός Διοικητής της Ανατολικής Ρωμυλίας
Στέφανος Βογορίδης, Πρίγκιπας Σάμου
Σοφρώνιος της Βράτσα, Θεολόγος, Βούλγαρος εθνικιστής  
Γιώτα Γρίβα, Ελληνίδα τραγουδίστρια

Παραπομπές

Εξωτερικοί σύνδεσμοι
 Ιστορία του Κότελ

Εικόνες

Πόλεις της Βουλγαρίας
Περιφέρεια Λίντι

Η Περιφέρεια Λίντι (Αγγλικά: Lindi Region, Σουαχίλι: Mkoa wa Lindi), είναι μια από τις 30 διοικητικές Περιφέρειες της Τανζανίας. Η Περιφερειακή πρωτεύουσά της είναι ο Δήμος Λίντι (Municipality of Lindi). Σύμφωνα με την εθνική απογραφή του 2012, η Περιφέρεια είχε πληθυσμό 848.981 άτομα, η οποία ήταν χαμηλότερη από την προ-απογραφής πρόβλεψη των 960.236 ατόμων. Για το χρονικό διάστημα από το 2002 έως το 2012, ο μέσος ετήσιος ρυθμός αύξησης του πληθυσμού της Περιφέρειας ήταν 0,9%, η 29η υψηλότερη στη χώρα. Επίσης, ήταν η λιγότερο πυκνοκατοικημένη Περιφέρεια με σχεδόν 13 άτομα ανά τετραγωνικό χιλιόμετρο.

Η Περιφέρεια Λίντι (Lindi Region) συνορεύει στα Βόρεια με την Περιφέρεια Πουάνι (Pwani Region), στα Ανατολικά με τον Ινδικό Ωκεανό, στα Νότια με την Περιφέρεια Μτουάρα (Mtwara Region) και στα Δυτικά με τις Περιφέρειες  Μορογκόρο (Morogoro Region) και την Ρουβούμα (Ruvuma Region). Ένα μεγάλο μέρος του δυτικού τμήματος της Περιφέρειας Λίντι, είναι εντός του Καταφυγίου Θηραμάτων Σέλους (Selous Game Reserve). 

Η Περιφερειακή Επίτροπος στην Περιφέρεια Λίντι (Lindi Region), είναι η κα. Mwantumu Mahiza.

Απαρίθμιση των Ελλήνων της περιοχής του Λίντι (κατά το 1950)
Σκοπός της Κυβέρνησης (της τότε Τανγκανίκας), ήταν να ωθήσει όλη την Περιφέρεια Λίντι, προς την πρόοδο και την ευημερία. Γι' αυτό το σκοπό, ξεκίνησε το 1950, την κατασκευή μιας σιδηροδρομικής γραμμής μήκους 142 χιλιομέτρων, που ξεκινούσε από τη θέση "Μκουάγια" (9 μίλια απόσταση (δια θαλάσσης) και 24 μίλια (δια ξηράς) από το Λίντι) και κατέληγε στη θέση "Νακιγκουέα". Η γραμμή κατασκευάστηκε από την ανάδοχο εταιρεία των εκ Τενέδου Ελλήνων αδελφών, Πυγμαλίωνος, Στρατή και Ευαγγέλου Καραγεωργέλη, οι οποίοι και απασχολούσαν αποκλειστικώς Έλληνες υπεργολάβους.

Στην περιοχή, παρέμεναν προσωρινά 20 περίπου Έλληνες, εκ των οποίων οι περισσότεροι εξ αυτών, εργαζόμενοι για την αποπεράτωση της σιδηροδρομικής γραμμής.

Περιοχές (ή Επαρχίες)
Η Περιφέρεια, διοικητικά χωρίζεται σε έξι Περιοχές (ή Επαρχίες):
 
οι οποίες περιέχουν 28 Τμήματα, με καταγεγραμμένα 431 Χωριά.

Δείτε επίσης
 Διοικητικές υποδιαιρέσεις της Τανζανίας
 Λίντι

Σημειώσεις

Παραπομπές

Εξωτερικοί σύνδεσμοι 
 

Περιφέρεια Λίντι
Φελίπε Νασρ

Ο Φελίπε Νασρ (Luíz Felipe de Oliveira Nasr, 21 Αυγούστου 1992) είναι Βραζιλιάνος οδηγός της Φόρμουλα 1. Αγωνίζεται με τη Ζάουμπερ Φόρμουλα 1 και έχει δίπλα του το Σουηδό Μάρκους Έρικσον.

Σύντομο βιογραφικό
Ο Νασρ γεννήθηκε στη Μπραζίλια. Ξεκίνησε την καριέρα του το 2000 από τα καρτ, όπου παρέμεινε μέχρι το 2007. 
Το 2008 και το 2009 συμμετείχε στη Φόρμουλα Ρενό, το 2010 και το 2011 στη Φόρμουλα 3, το 2012 και το 2013 στο GP2 και το 2104 έγινε ο βασικός δοκιμαστής στην ομάδα Γουίλιαμς Φόρμουλα 1. Τη χρονιά που διανύουμε(2015) μετακόμισε στη Ζάουμπερ Φόρμουλα 1 όπου τοποθετήθηκε σε θέση κανονικού οδηγού αγώνων.

Βραζιλιάνοι οδηγοί Φόρμουλα 1
Ενρίκε Μπερνόλντι

Ο Ενρίκε Μπερνόλντι(γεν στις 19 Οκτωβρίου του 1978 στην Κουριτίμπα της Βραζιλίας) είναι
Βραζιλιάνος οδηγός αγώνων. Για ένα διάστημα αγωνίστηκε στη Φόρμουλα 1 με την ομάδα Άροους.

Σύντομο βιογραφικό
Ο Μπερνόλντι γεννήθηκε στην Κουριτίμπα της Βραζιλίας στις 19 Οκτωβρίου του 1978. Ξεκίνησε την καριέρα του από τα καρτ
το 1986. Στη Φόρμουλα 1 συμμετείχε το 2001 και το 2002 με την Άροους. Άλλα πρωταθλήματα στα οποία έλαβε μέρος,
είναι η Γαλλική Φόρμουλα Ρενό, η Φόρμουλα 3000 και η Βρετανική Φόρμουλα 3.

Βραζιλιάνοι οδηγοί Φόρμουλα 1
Πάπας Σιλβέστρος Β΄

Ο Πάπας Σιλβέστρος Β΄ (περ. 946 – 12 Μαΐου 1003) ήταν Πάπας από τις 2 Απριλίου 999 έως τον θάνατό του το 1003. Γεννήθηκε με το όνομα Ζερμπέρ ντ' Ωριγιάκ (Gerbert d'Aurillac) και ήταν ένας σπουδαίος λόγιος και δάσκαλος. Είχε χρηματίσει πρωτύτερα επίσκοπος της Ραβέννα.

Ενέκρινε και προώθησε τη μελέτη της αραβικής/ελληνορωμαϊκής αριθμητικής, μαθηματικών και αστρονομίας, επαναφέροντας στην Ευρώπη τον άβακα και τον σφαιρικό αστρολάβο, που είχαν χαθεί στη Λατινική (όχι Βυζαντινή) Ευρώπη μετά το τέλος της ελληνορωμαϊκής εποχής. Λέγεται ότι είναι ο πρώτος που εισήγαγε στην Ευρώπη το δεκαδικό σύστημα αρίθμησης με αραβικούς αριθμούς. Ήταν ο πρώτος Γάλλος Πάπας.

Παραπομπές

Πάπες
Γάλλοι Πάπες
Γάλλοι μαθηματικοί
Πάπες 10ου αιώνα
Πάπες 11ου αιώνα
Σιλβερτος
Ιωάννης Πελτέκης

Ο Ιωάννης Πελτέκης (1904  - 1969) ήταν Έλληνας πολιτικός και υπουργός.

Βιογραφία 
Ανέπτυξε αντιστασιακή δράση (αρχηγός της οργάνωσης "Απόλλων" κατά την περίοδο της Κατοχής. Ως πολιτικός, ανήκε στο Κέντρο.

Κατά την περίοδο πριν την υπουργοποίησή του ήταν ο επιφανέστερος Έλληνας πράκτορας των βρετανικών αρχών.

Στην κυβέρνηση του Θεμ. Σοφούλη υπηρέτησε ως υπουργός Εμπορικής Ναυτιλίας από τις 26 Νοεμβρίου 1945 ως τις 4 Απριλίου 1946.

Παραπομπές 

Έλληνες υπουργοί Εμπορικής Ναυτιλίας
Έλληνες Αντιστασιακοί
Ιωάννης Μηλιός

Ο Ιωάννης Μήλιος ή Μηλιός (1903 - 17 Μαρτίου 1990) ήταν Έλληνας δημοσιογράφος και νομάρχης σε διάφορους νομούς.

Βιογραφία 
Γεννήθηκε το 1903. Ήταν γιος του Γεώργιου Μηλιού.  Ήταν διευθυντής της αντιστασιακής εφημερίδας "Ελληνικόν Αίμα" μαζί με τον Κωνσταντίνο Βοβολίνη. Καταδικάστηκε σε φυλάκιση 7 μηνών και σε πρόστιμο 200.000 δρχ. στις 27 Αυγούστου 1946 για εξύβριση του στρατάρχη Ιωσήφ Στάλιν.

Διορίστηκε Νομάρχης Βοιωτίας το 1954 και υπηρέτησε εκεί ως το 1957. Στη συνέχεια μετατέθηκε στην Κέρκυρα το 1957 και το 1960 ανέλαβε Νομάρχης Εύβοιας, από το 1962 ως το Δεκέμβριο του 1963 ήταν Νομάρχης Αιτωλοακαρνανίας και τέλος μόνο για 8 ημέρες ήταν Νομάρχης Πρέβεζας από τις 23 Δεκεμβρίου 1963 ως τις 31 Δεκεμβρίου 1963. Στα τέλη του 1963 συνταξιοδοτήθηκε λόγω συμπλήρωσης του ορίου ηλικίας.
Απεβίωσε σε ηλικία 87 ετών στην Αθήνα το 1990 και κηδεύτηκε στις 19 Μαρτίου από τον ιερό ναό Αγίου Κωνσταντίνου Γλυφάδας.

Παραπομπές 

Νομάρχες Βοιωτίας
Νομάρχες Κέρκυρας
Νομάρχες Ευβοίας
Νομάρχες Αιτωλοακαρνανίας
Νομάρχες Πρέβεζας
Έλληνες δημοσιογράφοι
Έλληνες Αντιστασιακοί
Έλληνες Νομάρχες
Οικογένεια Φιλανθρωπηνών

Η Οικογένεια Φιλανθρωπηνών ήταν Ρωμαϊκή οικογένεια ευγενών, ελληνικής καταγωγής, που εμφανίστηκε στα μέσα του 13ου αιώνα και ανέδειξε μία σειρά από υψηλόβαθμους στρατηγούς και αξιωματούχους μέχρι το τέλος της Ρωμανίας. Το όνομά τους προέρχεται από τη μονή του Χριστού Φιλανθρώπου στην Κωνσταντινούπολη. Ορισμένα μέλη της οικογένειας χρησιμοποιούν το σύνθετο επώνυμο «Δούκας Φιλανθρωπηνός» και μπορεί, σύμφωνα με τον Δημήτριο Πολέμη, να αποτελούν ένα διακριτό κλάδο της οικογένειας.

Ιστορία του Οίκου
Το πρώτο γνωστό μέλος είναι ο Αλέξιος Δούκας Φιλανθρωπηνός· πρώτη φορά αναφέρεται περίπου το 1255 ως διοικητής της Οχρίδας. Συνήθως ταυτίζεται με τον διακεκριμένο με το ίδιο όνομα, ο οποίος ανήλθε στο βαθμό του πρωτοστράτορα και τελικά του μεγάλου δούκα (ναυάρχου) και απεβίωσε περίπου το 1275. Η κόρη του Μαρία παντρεύτηκε τον Μιχαήλ Ταρχανειώτη. Ο γιος τους ήταν ο πιγκέρνης Αλέξιος Φιλανθρωπηνός Ταρχανιώτης, αξιωματούχος που έγινε διάσημος για τις επιτυχίες του εναντίον των Τούρκων, ο οποίος εξεγέρθηκε εναντίον του Ανδρονίκου Β΄ Παλαιολόγου το 1295, ανεπιτυχώς. Το 1320 αναφέρεται και πάλι μέχρι το 1334. Ένας Μιχαήλ Δούκας Φιλανθρωπηνός μαρτυρείται, ότι είχε σταλεί για να υπερασπιστεί την Μαγνησία από τους Τούρκους. Ένας αριθμός γυναικών της οικογένειας, είναι γνωστά μόνο από σύντομες αναφορές: η Θεοδώρα Δούκαινα Φιλανθρωπηνή παντρεύτηκε τον Ιωάννη Κομνηνό Ακροπολίτη· γιος τους είναι πιθανότατα ο ιστορικός Γεώργιος Ακροπολίτης. Η Ειρήνη Κομνηνή Δούκαινα Φιλανθρωπηνή Καντακουζηνή, η οποία απεβίωσε στις 7 Αυγούστου 1292 και η Ειρήνη Κομνηνή Δούκαινα Φιλανθρωπηνή, η οποία απεβίωσε στις 7 Σεπτεμβρίου 1303. Άλλοι είναι γνωστοί μόνο με το επίθετό τους.

Στον 14ο αιώνα ένας Ιωάννης Φιλανθρωπηνός μέγας δρουγγάριος του Πλωίμου, μαρτυρείται σε μια Συνοδική απόφαση του 1324· ο Μιχαήλ Φιλανθρωπηνός, Μέγας Οικονόμος στα Ιωάννινα, αναφέρεται ότι εξελέγη το 1341/42 Μητροπολίτης της πόλης, αλλά πέθανε πριν την χειροτονία του· ο Γεώργιος Δούκας Φιλανθρωπηνός διοικητής της Λήμνου, μαρτυρείται το 1346 και έτερος Μιχαήλ Φιλανθρωπηνός, μέγας στρατοπεδάρχης και εξάδελφος του Ιωάννη Ε΄ Παλαιολόγου μαρτυρείται το 1350. Στη Θεσσαλία αναφέρονται άρχοντες ο Αλέξιος Άγγελος Φιλανθρωπηνός και ο Μανουήλ Άγγελος Φιλανθρωπηνός: ο Αλέξιος κυβέρνησε τη Θεσσαλία με τον τίτλο του Καίσαρα περίπου τη περίοδο 1382-1389 και τον διαδέχθηκε ο γιος (ή αδελφός) του Μανουήλ, ο οποίος κυβέρνησε μέχρι την οθωμανική κατάκτηση του 1393/1394. Η κόρη του τελευταίου, η Άννα παντρεύτηκε τον Μανουήλ Γ΄ Μεγάλο Κομνηνό της Τραπεζούντας.

Τον 15ο αιώνα, τα δύο πιο εξέχοντα μέλη της οικογένειας είναι ο Γεώργιος Δούκας Φιλανθρωπηνός, Μεσάζων του Ιωάννη Η΄ Παλαιολόγου και ο Αλέξιος Λάσκαρης Φιλανθρωπηνός μεγάλος στρατοπεδάρχης, κεφαλή (κυβερνήτης) της Πάτρας το 1445. Γνωστός από μία προσωπογραφία είναι ο Ιωάννης Δούκας Άγγελος Παλαιολόγος Ραούλ Λάσκαρις Τορνίτζης Φιλανθρωπινός Ασάνης.

Κλάδος της οικογένειας των Φιλανθρωπινών αναφέρεται η οικογένεια Αργυροπούλων, που τον 15ο αιώνα μετοίκησαν στην Ιταλία: αναφέρονται ο Μιχαήλ Αργυρόπουλος και ο γιος του Ιωάννης Αργυρόπουλος.

Παραπομπές

Πηγές 

 

Φιλανθρωπινων
Let It Go (τραγούδι Disney)

Το Let It Go (Ελληνικά: «Και Ξεχνώ») είναι τραγούδι που δημιουργήθηκε για την αμερικανική ταινία κινουμένων σχεδίων του 2013, Ψυχρά κι Ανάποδα. Τους στίχους και την μουσική δημιούργησαν το ανδρόγυνο Lopez. Στην γνήσια αγγλική εκδοχή, το τραγούδι ερμήνευσε η ηθοποιός Ιντίνα Μενζέλ. Στην ελληνική εκδοχή, το τραγούδι ερμήνευσε η Σία Κοσκινά και τους στίχους επιμελήθηκε ο Ηλίας Ματάμης.

Το τραγούδι ακούγεται όταν η Έλσα εγκαταλείπει το βασίλειό της, όταν οι δυνάμεις αποκαλύπτονται στον κόσμο. Πάνω στα βουνά, μακριά από τους πάντες, η Έλσα ανακαλύπτει ότι δεν χρειάζεται να κρύβει τις δυνάμεις πια, και ελευθερώνεται από τα βάσανα της ζωής της. Αποφασίζει να χρησιμοποιήσει τις δυνάμεις της χωρίς φόβο και ενοχές, να πει αντίο στο παρελθόν της. Δημιουργεί τον ζωντανό χιονάνθρωπο Όλαφ και ένα κάστρο από πάγο, για να ζήσει εκεί και να προστατέψει τους πάντες από αυτήν.

Το τραγούδι γνώρισε μεγάλη επιτυχία σε όλο τον κόσμο και έχει ηχογραφηθεί σε πολλές γλώσσες.

Σύμφωνα με την International Federation of the Phonographic Industry, το Let It Go πούλησε 10.9 εκατομμύρια κομμάτια το 2014, πράγμα που το έκανε το πέμπτο τραγούδι με τις καλύτερες πωλήσεις της χρονιάς.

Άλλες γλώσσες
Το τραγούδι έχει ηχογραφηθεί σε πολλές γλώσσες. Συγκεκριμένα μεταγλωττίστηκε επισήμως σε 46 χώρες, με κυκλοφορία σε DVD, BluRay και στο επίσημο CD της Walt Disney "Let it Go The Complete Set" καθώς επίσης και για αρκετές άλλες, που όμως δημιουργήθηκαν για την προβολή τους σε τηλεοπτικά κανάλια (αλβανικά, περσικά, φιλιπινέζικα).

Παραπομπές 

Ψυχρά κι Ανάποδα
Τραγούδια βραβευμένα με Όσκαρ Καλύτερου Πρωτότυπου Τραγουδιού
Τραγούδια του 2013
Singles του 2013
Singles του 2014
Singles της Walt Disney Records
Τραγούδια με φεμινιστικά μηνύματα
Τραγούδια γραμμένα για ταινίες
Ρουκιγιέ Σαμπιχά Σουλτάν

Η Ρουκιγιέ Σαμπιχά Σουλτάνα (Οθ. Τούρκικα:روكيا صبيحة سلطان) (Τούρκικα: Rukiye Sabiha Sultan, 1 Απριλίου 1894 - 26 Αυγούστου 1971) ήταν Οθωμανή πριγκίπισσα, κόρη του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας και εγγονή του Αμπντούλ Μετζίτ Α΄ και της Γκιουλουστού Σουλτάν.

Βιογραφία
Η Ρουκιγιέ Σαμπιχά γεννήθηκε την 1η Απριλίου 1894 στο Παλάτι Ορτάκιοϊ στην Κωνσταντινούπολη, και ήταν η νεότερη κόρη του τελευταίου σουλτάνου Μωάμεθ ΣΤ΄ και της πρώτης συζύγου του Εμινέ Ναζικεντά Καντινεφέντι. Ήταν ετεροθαλής αδερφή του Μεχμέτ Ερτογρούλ Εφέντι, του οποίου η μητέρα ήταν η Σαντιγιέ Μιουβεντέτ Καντινεφέντι, η τρίτη σύζυγος του πατέρα της.

Ο ξάδελφος της, ο Ηγεμόνας Ομέρ Φαρούκ Εφέντι την παντρεύτηκε στις 29 Απριλίου 1920 στο Παλάτι Γιλντίζ και μαζί απέκτησαν τρεις κόρες, την Φατμά Νεσλισάχ Σουλτάν, την Ζεχρά Χανζαντέ Σουλτάν και την Νετζλά Χιμπετουλάχ Σουλτάν. Σύμφωνα με το νόμο αριθμό 431 της 3ης Μαρτίου 1924 η Ρουκιγιέ Σαμπιχά με τον άντρα της και τα παιδιά της ήταν στους καταλόγους απέλασης. Η κόρη της, Φατμά Νεσλισάχ, πέθανε στις 1 Απριλίου 2012, και ήταν η τελευταία απόγονος της Οθωμανικής Δυναστείας.

Η οικογένεια μετακόμισε στη Νίκαια, όπου η νεότερη κόρη της, Νετζλά Σουλτάν γεννήθηκε εκεί, και οι μεγαλύτερες κόρες της πήγαν σχολείο. Μετά από κάποιο χρονικό διάστημα, η Ρουκιγιέ μαζί με την οικογένειά της μετακόμισε στην Ελβετία και στη συνέχεια στη Γαλλία και την Αίγυπτο, όπου το 1940, η κόρη της Φατμά Νεσλισάχ παντρεύτηκε με τον πρίγκιπα Μοχάμεντ Αμπντέλ Μονεϊμ, που ήταν γιος του Αμπάς Χιλμί Β΄.

Ο σύζυγός της, Ομέρ Φαρούκ Εφέντι την χώρισε τον Ιανουάριο του 1948, ενώ ήταν κάτοικος στο Κάιρο και επέστρεψε στην πατρίδα της, όπου έλαβε την υπηκοότητα της και το επώνυμο Οσμάνογλου (γιος, απόγονος των Οθωμανών). Το 1948 ο Ομέρ Φαρούκ Εφέντι παντρεύτηκε μια άλλη πριγκίπισσα της δυναστείας, την Μιχριμπάν Μιχρισάχ Σουλτάν, μία ξαδέλφη της Ρουκιγιέ Σαμπιχά.

Η Ρουκιγιέ Σαμπιχά Σουλτάν πέθανε στις 26 Αυγούστου 1971 σε ηλικία 77 ετών στο αρχοντικό της κόρης της Ζαχρά Χανζαντέ Σουλτάν και θάφτηκε στο νεκροταφείο Ασιγιάν.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Άντζεϊ Ντούντα

Ο Αντρέι Ντούντα (Andrzej Sebastian Duda, προφορά: ˈandʐɛj ˈduda, γενν. στις 16 Μαΐου 1972) είναι Πολωνός δικηγόρος και πολιτικός, ο 6ος  Πρόεδρος της Πολωνίας από το 2015. Προτού διεξαχθούν οι εκλογές του 2015 ήταν δικηγόρος και ευρωβουλευτής.
Ως υποψήφιος του κόμματος «Νόμος και Δικαιοσύνη» για το αξίωμα του Προέδρου της Πολωνίας στις προεδρικές εκλογές της Πολωνίας του 2015, κέρδισε στον δεύτερο και τελικό γύρο των εκλογών, στις 24 Μαΐου 2015. Ο Ντούντα επανεξελέγη πρόεδρος στις εκλογές του 2020.

Βιογραφία

Πρώτα χρόνια 
Γεννήθηκε στην Κρακοβία και είναι γιος καθηγητών πανεπιστημίου. Ο παππούς του πολέμησε στον Πολωνοσοβιετικό πόλεμο.
Σπούδασε νομικά στο Πανεπιστήμιο Γιαγκιελόνιαν. Τον Οκτώβριο του 2001 διορίστηκε επίκουρος καθηγητής Διοικητικού Δικαίου και τον Ιανουάριο του 2005 απέκτησε διδακτορικό στη φιλοσοφία (PhD).

Οικογένεια 
Σύζυγος του Αντρέι είναι η Αγκάτα Ντούντα, από το 1994. Έχουν μία κόρη, την Κίνγκα, γεννημένη το 1995.

Πολιτική σταδιοδρομία 
Ο Ντούντα ξεκίνησε τη σταδιοδρομία του με το σημερινό κόμμα Ένωση Ελευθερίας στις αρχές του 2000, όμως μετά τις βουλευτικές εκλογές του 2005, ξεκίνησε τη συνεργασία του με το κόμμα Νόμος και Δικαιοσύνη (PIS). Από το 2006 ως το 2007 υπήρξε υφυπουργός Δικαιοσύνης.
Το 2010 απέτυχε να εκλεγεί δήμαρχος στην Κρακοβία. Ωστόσο ήταν πιο επιτυχημένος στις βουλευτικές εκλογές του 2011, όπου συγκέντρωσε 79.981 ψήφους για την περιοχή της Κρακοβίας και έτσι έγινε αντιπρόσωπος στο κοινοβούλιο (Sejm).

Το 2014 εξελέγη μέλος του Ευρωπαϊκού Κοινοβουλίου.

Στον πρώτο γύρο των προεδρικών εκλογών του 2015 ήρθε πρώτος με 5.179.092 ψήφους και απέσπασε ποσοστό 34,76% των έγκυρων ψηφοδελτίων. Στον δεύτερο γύρο έλαβε 51,55% των ψήφων έναντι 48,45% για τον αντίπαλό του και σημερινό πρόεδρο Μπρόνισλαβ Κομορόφσκι. Στις 26 Μαΐου 2015 παραιτήθηκε επίσημα από την ηγεσία του κόμματος.

Επανεκλογή 
Ο Ντούντα επανεξελέγη πρόεδρος στις εκλογές που διενεργήθηκαν το 2020. Ήρθε πρώτος στον 1ο γύρο και στη συνέχεια επικράτησε του αντιπάλου του, Ραφάου Τζασκόφσκι στον 2ο και τελικό γύρο στις 12 Ιουλίου, συγκεντρώνοντας συνολικά 10.440.648 ψήφους ή ποσοστό 51,03% των ψήφων.

Παραπομπές

Εξωτερικοί σύνδεσμοι
 

Ηγέτες εν ενεργεία
Πρόεδροι της Πολωνίας
Απόφοιτοι του Γιαγκελόνιου Πανεπιστημίου
Πολωνοί αντικομμουνιστές
Πανελλήνιος (αποσαφήνιση)

Η ονομασία Πανελλήνιος μπορεί να αναφέρεται σε:

 Πανελλήνιος Γυμναστικός Σύλλογος, ένας από τους αρχαιότερους αθλητικούς της Ελλάδας.
 Πανελλήνιος (ποδόσφαιρο), το ποδοσφαιρικό τμήμα του Πανελλήνιου Γυμναστικού Συλλόγου.
 Πανελλήνιος (καλαθοσφαίριση), το καλαθοσφαιρικό τμήμα του Πανελλήνιου Γυμναστικού Συλλόγου.
 Πανελλήνιος Λεμεσού, ποδοσφαιρική ομάδα με έδρα τη Λεμεσό, Κύπρος.
 Πανελλήνιος Μόντρεαλ, ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη του Μόντρεαλ της πολιτείας Κεμπέκ του Καναδά.
 Πανελλήνιος Σάντμπερι, ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Σάντμπερι της πολιτείας Οντάριο του Καναδά.
 Πανελλήνιος Τορόντο, παγγελματικός ελληνοκαναδικός ποδοσφαιρικός σύλλογος με έδρα την πόλη του Τορόντο της πολιτείας Οντάριο του Καναδά.
Dailymotion

Το Dailymotion είναι γαλλική ιστοσελίδα η οποία επιτρέπει αποθήκευση, αναζήτηση και αναπαραγωγή ψηφιακών βίντεο και στην οποία οι χρήστες μπορούν να φορτώσουν, να παρακολουθήσουν και να μοιραστούν τα βίντεο. Είναι μία από τις μεγαλύτερες πλατφόρμες βίντεο στον κόσμο, προσφέροντας ένα συνδυασμό του περιεχομένου από τους χρήστες, ανεξάρτητων δημιουργών και premium συνεργατών.  Το Dailymotion είναι διαθέσιμο σε όλο τον κόσμο, σε 18 διαφορετικές γλώσσες και σε 35 τοπικές εκδόσεις με τοπικές σελίδες υποδοχής και τοπικού περιεχομένου.

Ιστορία

Ίδρυση και Χρηματοδότηση
Τον Μάρτιο του 2005, ο Benjamin Bejbaum και ο Olivier Poitrey ίδρυσαν την ιστοσελίδα Dailymotion από το σαλόνι του διαμερίσματος του Poitrey στο Παρίσι. Έξι άτομα συγκέντρωσαν 6.000 € ($ 9271 USD) για να ξεκινήσει η επιχείρηση. Τον Σεπτέμβριο του 2006, το Dailymotion άντλησε κεφάλαια, σε συνεργασία με την Atlas Ventures και Partech International. Άντλησαν 7 εκατομμύρια ευρώ, τα οποία θεωρήθηκαν ως τα πλέον υψηλά κεφάλαια που αντλήθηκαν το 2006 από τη γαλλική Web 2.0. Τον Οκτώβριο του 2009, η γαλλική κυβέρνηση επένδυσε στο Dailymotion μέσω της χρήσης του Στρατηγικού Ταμείου Επενδύσεων. Στις 25 Ιανουαρίου 2011, η Orange απέκτησε συμμετοχή 49% στο Dailymotion για 62 εκατομμύρια € (εξ ου η αποτίμηση της εταιρείας κατά € 120.000.000).

Στις 10 Ιανουαρίου του 2013, η Orange αγόρασε το υπόλοιπο 51% για € 61.000.000. Γύρω στις 2 Μαΐου του 2013, η γαλλική κυβέρνηση μπλοκάρει εξαγορά της Yahoo από την πλειοψηφία των μετοχών της Dailymotion.

Στις 25 Φεβρουαρίου του 2014, η Orange αποκάλυψε ότι ήταν σε συζητήσεις με τη Microsoft για μια συμφωνία που θα μπορούσε να δει πώς το Dailymotion θα μπορούσε να επεκταθεί και στην αγορά των ΗΠΑ. Σε μια συνέντευξη σε έναν τοπικό τηλεοπτικό σταθμό στη Βαρκελώνη ο Stephane Richard, διευθύνων σύμβουλος της Orange, είπε ότι υπάρχει «μεγάλη ελπίδα» θα επιτευχθεί συμφωνία. Οποιαδήποτε συμφωνία προκύψει η Orange θα διατηρήσει την πλειοψηφική ιδιοκτησία του Dailymotion. Ο Richard είπε επίσης ότι η εταιρεία του ήταν σε συζητήσεις με άλλους δυνητικούς εταίρους, καθώς και με σκοπό την επέκταση του Dailymotion με διεθνή απήχηση.

Το 2015, η Vivendi αγόρασε το 80% των μετοχών της Dailymotion από τον προηγούμενο ιδιοκτήτη της, Orange SA.

Πλατφόρμες
Υπάρχει εφαρμογή κοινής χρήσης βίντεο του Dailymotion που είναι διαθέσιμη για τα κινητά λειτουργικά συστήματα iOS και Android, και πιο πρόσφατα το PlayStation 4. «Για να γίνει η εφαρμογή ακόμη πιο ελκυστική για τους χρήστες PS4, η προσφορά του Dailymotion εστιάζει σε περιεχόμενο βίντεο παιχνιδιών, συμπεριλαμβανομένων των live streams για να έχει άμεση πρόσβαση στις πιο δημοφιλείς εκπομπές παιχνιδιών. Ένας χρήστης μπορεί να περιηγηθεί με τα αγαπημένα του παιχνίδια για να βρεί live streams που παίζονται σε πραγματικό χρόνο. »

Παραπομπές

Εξωτερικοί σύνδεσμοι

 Επίσημη ιστοσελίδα

Ιστότοποι
Ιστοσελίδες ανταλλαγής βίντεο
Νίκλας Μπένττνερ

Ο Νίκλας "Λόρδος" Μπένττνερ (Nicklas Bendtner, 16 Ιανουαρίου 1988) είναι Δανός ποδοσφαιριστής που αγωνίζεται για την ΦΚ Κοπεγχάχη και την Εθνική Δανίας (ποδόσφαιρο ανδρών). Αγωνίζεται ως κεντρικός επιθετικός. 

Ξεκίνησε την επαγγελματική του καρίερα το 2005 με την Άρσεναλ. Το ντεμπούτο του το έκανε τον Οκτώβριο του 2005 σε αγώνα εναντίον της Σάντερλαντ ΑΦΚ. Tην επόμενη αγωνιστική χρονιά δόθηκε δανεικός στην Αεκ όπου αγωνίστηκε 48 φορές. Κατά την επιστροφή στην Άρσεναλ έγινε βασικός, όμως έχασε αυτή τη θεση κατά τη σαιζόν 2010-2011. Ως αποτέλεσμα πήγε δανεικός στη Σάντερλαντ κατά το μεγαλύτερο μέρος της σαιζόν 2011-2012. Με τη Σάντερλαντ αγωνίστηκε 28 φορές σκοράροντας 8 φορές. Την επόμενη σαιζόν έπαιξε ως δανεικός στη Γιουβέντους. Με την ιταλική ομάδα αγωνίστηκε 10 φορές αλλά δεν κατάφερε να σκοράρει. Ο Μπένττνερ έφυγε ελεύθερος το 2014 από την Άρσεναλ και από εκείνο το καλοκαίρι αγωνίζεται για τη Βόλφσμπουργκ.
Ο Μπένττνερ έχει αγωνιστεί με όλες τις μικρές εθνικές ομάδες της Δανίας καθώς επίσης και για τους άντρες. Το επίσημο ντεμπούτο του με την εθνική ομάδα της Δανίας έγινε σε ένα φιλικό κόντρα στην Πολωνία στις 16 Αυγούστου του 2006 στο οποίο πρώτο ματς έβαλε και το πρώτο του γκολ για την Εθνική του ομάδα. Συνολικά έχει αγωνιστεί 68 φορές για τη Δανία σκοράροντας 29 γκολ. Συμπεριελήφθη στις Αποστολές της Δανίας για το Παγκόσμιο Κύπελλο Ποδοσφαίρου 2010 και το Ευρωπαϊκό Πρωτάθλημα Ποδοσφαίρου 2012. Φυσικά δεν τελείωσε εκεί κάθε τίτλο που κατακτάει μια ομάδα τον αφιερώνει στον Lord Bendtner αφού είναι ο πατέρας του ποδοσφαίρου.

Τίτλοι 
1 Πρωτάθλημα Ιταλίας-Νικητής: 2013
1 Κύπελλο Αγγλίας-Νικητής: 2014
1 Κύπελλο Γερμανίας (ποδόσφαιρο ανδρών)-Νικητής: 2015
1 Σούπερ Καπ Γερμανίας-Νικητής: 2015

Πήγες
http://de.soccerway.com/players/nicklas-bendtner/16090/

Δανοί ποδοσφαιριστές
Ποδοσφαιριστές Άρσεναλ
Ποδοσφαιριστές Μπέρμιγχαμ Σίτι
Ποδοσφαιριστές Σάντερλαντ ΑΦΚ
Ποδοσφαιριστές Γιουβέντους
Ποδοσφαιριστές ΦφΛ Βόλφσμπουργκ
Ποδοσφαιριστές Εθνικής Δανίας ανδρών U16
Ποδοσφαιριστές Εθνικής Δανίας ανδρών U17
Ποδοσφαιριστές Εθνικής Δανίας ανδρών U19
Ποδοσφαιριστές Εθνικής Δανίας Κ21
Ποδοσφαιριστές Εθνικής Δανίας
Δημήτριος Κουφίτσας

Ο Δημήτριος Κουφίτσας ή Κωφίτσας (1901 ή 1902 - 1946) ήταν μοίραρχος της Ελληνικής Βασιλικής Χωροφυλακής, κατοχικός υποδιοικητής Ασφάλειας Θεσσαλονίκης και αργότερα εισηγητής εκτάκτου στρατοδικείου κατά τη διάρκεια του Εμφυλίου Πολέμου. Εκτελέστηκε τον Οκτώβριο του 1946 από την ΟΠΛΑ.

Βιογραφικό
Γεννήθηκε το 1901 ή το 1902 στο Χαλίκι Τρικάλων. Εισήλθε στη Σχολή Αξιωματικών Χωροφυλακής από την οποία αποφοίτησε το 1933. Ακόμη ήταν απόφοιτος της Νομικής Σχολής του Πανεπιστημίου Αθηνών. Διετέλεσε επί σειρά ετών διοικητής της Ειδικής Ασφαλείας Θεσσαλονίκης. Κατά τη διάρκεια της Κατοχής κράτησε αποστάσεις από τις γερμανικές δυνάμεις ώστε να αποφύγει την άμεση συνεργασία και παράλληλα υποστηρίζεται πως αρνήθηκε να παραχωρήσει αρχεία και πληροφορίες που αφορούσαν διωκόμενους κομμουνιστές. Για τη στάση του αναφέρεται πως αντιμετώπισε διώξεις από τις δυνάμεις Κατοχής. 

Μετά την Απελευθέρωση ο Κουφίτσας συνέχισε κανονικά τη σταδιοδρομία του. Δολοφονήθηκε το βράδυ της 6ης Οκτωβρίου 1946 στην πλατεία Διοικητηρίου από την επανεμφανιζόμενη ΟΠΛΑ. Η εκτέλεσή του εκλαμβάνεται ως αντίποινα για τις διώξεις που αντιμετώπιζε το αριστερό αλλά και το ευρύτερο εαμικό στοιχείο.

Η κηδεία του Κουφίτσα τελέστηκε στη Θεσσαλονίκη παρουσία πλήθους κόσμου και επισήμων. Επί Δικτατορίας δόθηκε το όνομά του σε οδό της Θεσσαλονίκης.

Παραπομπές

Βιβλιογραφία 

 Σπύρος Γ. Δερμιτζάκης, Η Θεσσαλονίκη του αίματος 1876-1968. Πολιτικές δολοφονίες και εκτελέσεις, Γράφημα, 2021.

Περαιτέρω ανάγνωση 

 Τ. Α. Κατσαρός, Μια απόφαση μάχομαι μέχρι το τέλος. Θεσσαλονίκη 1946-47, χ.ε., Θεσσαλονίκη 2011.

Έλληνες αξιωματικοί της χωροφυλακής
Έλληνες αντικομμουνιστές
Λυκούργος Τσάκωνας

Ο Λυκούργος-Στέφανος Τσάκωνας (8 Μαρτίου 1990, Σπάρτη) είναι Έλληνας πρώην σπρίντερ που ειδικευόταν στα 100 και 200 μέτρα. Ανήκε στο δυναμικό του ΓΣ Ελευθέριος Βενιζέλος. Η καλύτερη επίδοσή του στα 200 μέτρα είναι 20.09, η οποία επετεύχθη στο Diamond League της Ρώμης στις 4 Ιουνίου 2015 και αποτελεί την δεύτερη καλύτερη επίδοση όλων των εποχών στην Ελλάδα πίσω από το 19.85 του Κώστα Κεντέρη. Στα 100 μέτρα έχει πετύχει 10.16 στο Gavardo της Ιταλίας στις 4 Ιουνίου 2017. Ήταν πρώτος στους Μεσογειακούς Αγώνες το 2013 στα 200 μέτρα και 7ος τόσο στο Πανευρωπαϊκό στη Βαρκελώνη το 2010 (20.90) όσο και στο πανευρωπαϊκό της Ζυρίχης το 2014 (20.53). Στο παγκόσμιο πρωτάθλημα του 2015 έφτασε μέχρι τα ημιτελικά, όπου είχε τον 11ο καλύτερο χρόνο με 20.22. Στις νεότερες κατηγορίες ήταν 4ος στο πανευρωπαϊκό πρωτάθλημα εφήβων το 2009 στην Σερβία ενώ κέρδισε το χρυσό μετάλλιο στο πανευρωπαϊκό πρωτάθλημα νέων ανδρών (Κ23) στην Τσεχία το 2011. Έχει πάρει μέρος σε δύο διοργανώσεις Ολυμπιακών Αγώνων το 2012 στο Λονδίνο και το 2016 στο Ρίο.

Το 2017 κατέκτησε την τρίτη θέση στο 200αρι του Ευρωπαϊκού Πρωταθλήματος Ομάδων πονυ έγινε  στην πόλη Λιλ της Γαλλίας. 

Τον Φεβρουάριο του 2020 επέλεξε να βάλει επίσημα τέλος στην καριέρα του σε ηλικία μόλις 29 ετών.

Παραπομπές 

Έλληνες αθλητές δρόμων ταχύτητας
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Θερινούς Ολυμπιακούς Αγώνες 2016
Αθλητές του στίβου στους Μεσογειακούς Αγώνες 2009
Αθλητές του στίβου στους Μεσογειακούς Αγώνες 2013
Κάτοχοι μεταλλίων του Πανελλήνιου Πρωταθλήματος Στίβου
Αριστείδης Κατσαούνης

Ο Αριστείδης Αθαν. Κατσαούνης (1920 - 20 Ιανουαρίου 1997) ήταν Έλληνας δικηγόρος και πολιτικός.

Βιογραφία 
Γεννήθηκε στη Θεσσαλονίκη και σπούδασε νομικά και οικονομικές επιστήμες στο ΑΠΘ. Εξελέγη βουλευτής Α΄ Θεσσαλονίκης με τη Νέα Δημοκρατία για πρώτη φορά το 1974 με 16.583 ψήφους. Επανεξελέγη με το ίδιο κόμμα στις βουλευτικές εκλογές του 1977. Στην κυβέρνηση Καραμανλή υπήρξε υφυπουργός Βιομηχανίας από τις 10 Σεπτεμβρίου 1976 ως τις 21 Οκτωβρίου 1977..
Παντρεύτηκε την Χαρίκλεια Ζαχαράκη.

Εξωτερικοί σύνδεσμοι 
Εγκαίνια κλωστηρίου βάμβακος και εργοστασίου παραγωγής ακρυλικών ινών της εταιρείας «Βόμβυξ» στη Στυλίδα Φθιώτιδας από τον Υφυπουργό Βιομηχανίας και Ενέργειας Αριστείδη Κατσαούνη., Εθνικό Οπτικοακουστικό Αρχείο, ανάκτηση 30-8-2015.

Παραπομπές 

Έλληνες υφυπουργοί Βιομηχανίας
Βουλευτές εκλεγμένοι με τη Νέα Δημοκρατία
Βουλευτές Α' Θεσσαλονίκης
Πολιτικός γάμος

Ο πολιτικός γάμος είναι ο γάμος που επιτελείται, καταγράφεται και αναγνωρίζεται από έναν κυβερνητικό αξιωματούχο.

Ελλάδα 
Στην Ελλάδα νομιμοποιήθηκε το 1982 με τον νόμο 1250 από τον Ανδρέα Παπανδρέου, 200 χρόνια μετά την καθιέρωσή του από τη Γαλλική Επανάσταση. Έως τότε ίσχυε η υποχρεωτική ιερολογία του γάμου (θρησκευτικός γάμος), που είχε καθιερωθεί με Νεαρά του αυτοκράτορα Λέοντος ΣΤ' του Σοφού το 893 μ.Χ. («Μη ερρώσθαι τα συνοικέσια άνευ της ιεράς ευλογίας»).

Είναι γάμος που διεξάγεται στα κατά τόπους Δημαρχεία των δήμων της χώρας από τους αντιδημάρχους. Σε αυτόν συμμετέχουν οι μελλόνυμφοι και δύο μάρτυρες.

Ισπανία 
Στην Ισπανία ο πολιτικός γάμος αναγνωρίστηκε από την κυβέρνηση του δικτάτορα Φράνκο το 1969.

Παραπομπές 

Κοινωνικές εκδηλώσεις
Κοινωνική ανθρωπολογία
Οικογενειακό Δίκαιο
Σωτήριος Κουβόπουλος

Ο Σωτήριος Κουβόπουλος (1916 - 5 Σεπτεμβρίου 1987) ήταν Έλληνας δικηγόρος και πολιτικός, που διετέλεσε πρόεδρος της κοινότητας Αγίας Παρασκευής και νομάρχης.

Βιογραφία 
Καταγόταν από τη Βυτίνα Αρκαδίας και σπούδασε νομικά. Εργάστηκε ως δικηγόρος.

Διορίστηκε Νομάρχης Λευκάδας  το 1960 και το 1961 διαδέχθηκε τον αποβιώσαντα Γεώργιο Ρεμπάκο ως Νομάρχης Ηλείας. Παρέμεινε νομάρχης στην Ηλεία μέχρι το 1967, οπότε διορίστηκε Νομάρχης Κορινθίας και αργότερα την ίδια χρονιά Νομάρχης Ρεθύμνου. Επίσης, υπηρέτησε ως Νομάρχης Αττικής. Από το 1969 έως τον Μάιο του 1970 ήταν Νομάρχης Μεσσηνίας και τον Μάιο του 1970 αποχώρησε από την υπηρεσία.

Υπήρξε ο τελευταίος εκλεγμένος Πρόεδρος της Κοινότητας Αγίας Παρασκευής από το 1954 έως το 1960, ενώ ο πατέρας του, Ιωάννης, είχε υπηρετήσει επίσης ως πρόεδρος στην ίδια κοινότητα. Κατά την περίοδο της θητείας του στην Κοινότητα Αγίας Παρασκευής, έγινε η σύνδεση του προαστίου με το υδρευτικό δίκτυο της ΟΥΛΕΝ και μεταφέρθηκε στην Αγία Παρασκευή το Κολέγιο που έως τότε έδρευε στο Ελληνικό.

Τον Απρίλιο του 1975 στις δημοτικές εκλογές ήρθε 2ος στον δεύτερο γύρο στο Δήμο Αγίας Παρασκευής.

Πέθανε το 1987 και κηδεύτηκε στις 8 Σεπτεμβρίου από τον ιερό ναό Αγίας Παρασκευής Αττικής. Ήταν παντρεμένος με τη Δέσποινα Κουβοπούλου και είχαν 4 παιδιά.

Παραπομπές 

Νομάρχες Αττικής
Νομάρχες Ηλείας
Νομάρχες Κορινθίας
Νομάρχες Λευκάδας
Νομάρχες Μεσσηνίας
Νομάρχες Ρεθύμνου
Σαλιχά Σουλτάν (κόρη του Αχμέτ Γ')

Η Σαλιχά Σουλτάνα (Οθ. Τούρκικα:صليحة سلطان) (Τούρκικα: Saliha Sultan, 20 Απριλίου 1715 – 11 Οκτωβρίου 1778) ήταν κόρη του σουλτάνου Αχμέτ Γ΄ και ετεροθαλής αδελφή των σουλτάνων Μουσταφά Γ΄ και του Αμπντούλ Χαμίτ Α΄ της Οθωμανικής Αυτοκρατορίας.

Βιογραφία 
Γεννήθηκε στις 20 Απριλίου 1715 στην Αδριανούπολη και ήταν κόρη του σουλτάνου Αχμέτ Γ΄ και της Χατέμ Χανιμεφέντι. Η Σαλιχά είναι γνωστή για το ότι παντρεύτηκε αρκετούς συζύγους κατά τη διάρκεια της ζωής της. Είχε έναν αδελφό, τον Ηγεμόνα Σελίμ, ο οποίος πέθανε σε βρεφική ηλικία.

Στην ηλικία των δώδεκα παντρεύτηκε τον Νταμάτ Σαρί Μουσταφά Πασά, γιο του Γαζή Ντελί Χουσεΐν Πασά στις 21 Οκτωβρίου 1727. Απέκτησαν έναν γιο και τρεις κόρες πριν γίνει χήρα μετά το θάνατό του το 1732. Η Σαλιχά παντρεύτηκε τον Νταμάτ Αλί Πασά στις 30 Απριλίου 1740 σε ηλικία 25 ετών, και έμεινε χήρα από το θάνατό του, τον Απρίλιο του 1744. Το ίδιο έτος, το Δεκέμβριο, παντρεύτηκε σε ηλικία 29 ετών τον Νταμάτ Γιαχιά Πασά, γιο του Μουσταφά Εφέντι. Ο Γιαχιά Πασά την άφησε χήρα μετά το θάνατό του το 1757.

Στις 28 Φεβρουαρίου του 1757 σε ηλικία 42 ετών παντρεύτηκε τον Νταμάτ Κοτζά Μεχμέτ Ραγκίπ Πασά, ο οποίος ήταν Οθωμανός πολιτικός και υπηρέτησε ως Μέγας Βεζίρης από το 1757 μέχρι το 1763. Ήταν ο γιος του Σεβκί Μουσταφά Εφέντι. Ο Κοτζά Μεχμέτ Ραγκίπ Πασά ήταν ο επαρχιακός κυβερνήτης της Αιγύπτου από το 1744 μέχρι το 1748,και υπηρέτησε στο παρελθόν ως δημόσιος υπάλληλος πριν από το 1744.

Οι λεπτομέρειες αυτού του γάμου περιγράφεται από τον Χαμέρ :

Το 1763, έγινε χήρα από το θάνατό του. Τον Μάιο του 1764 σε ηλικία 49 ετών παντρεύτηκε, για πέμπτη και τελευταία φορά, τον Ναύαρχο Νταμάτ Αγά Μεχμέτ Πασά και παρέμεινε η σύζυγός του μέχρι το θάνατό του το 1771, που την άφησε χήρα μέχρι τον θάνατό της.

Η Σαλιχά Σουλτάν πέθανε στις 11 Οκτωβρίου 1778 στην Κωνσταντινούπολη, σε ηλικία 63 ετών.

Παραπομπές

Πηγές
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)
 "Turkey: The Imperial House of Osman". web.archive.org. Retrieved 6 February 2014.
 Fanny Davis (1986). The Ottoman Lady: A Social History from 1718 to 1918. Greenwood Publishing Group. ISBN 978-0-313-24811-5.

Πριγκίπισσες της Οθωμανικής Αυτοκρατορίας
Ντάφνι Σχίπερς

Η Ντάφνι Σχίπερς (Dafne Schippers, γενν. 15 Ιουνίου 1992) είναι Ολλανδή αθλήτρια του στίβου.

Ξεκίνησε την ενασχόληση της με το στίβο ως αθλήτρια του επτάθλου. Πλέον τρέχει στα 100 μ., στα 200 μ. και στη σκυταλοδρομία 4×100 μ.

Το 2015 σημείωσε στο Παγκόσμιο Πρωτάθλημα Ανοιχτού Στίβου στο Πεκίνο νέο πανευρωπαϊκό ρεκόρ στα 200 μ. με 21,63 δευτερόλεπτα, καταρρίπτοντας το ρεκόρ της Μαρίτα Κοχ, που κρατούσε από το 1979 και είχε ισοφαριστεί το 1986 από την Χάικε Ντρέξλερ.

Βιογραφία 
Η Ντάφνι Σχίπερς γεννήθηκε στην Ουτρέχτη. Σε ηλικία εννέα ετών ξεκίνησε να ασχολείται με τον στίβο.

Αρχικά ασχολήθηκε με το έπταθλο, στο οποίο ήταν πρώτη το 2010 στο Παγκόσμιο Πρωτάθλημα Νέων στο Μόνκτον του Καναδά και το 2011 στο Πανευρωπαϊκό Πρωτάθλημα Στίβου Νέων στο Τάλιν.

Στο Πανευρωπαικό Πρωτάθλημα Ανοικτού Στίβου στο Ελσίνκι το 2012 κέρδισε το ασημένιο μετάλλιο με την ομάδα σκυταλοδρομίας 4Χ100 της Ολλανδίας, ενώ στα 200 μ. ήταν 5η. Στους Ολυμπιακούς Αγώνες του Λονδίνου η ομάδα της Ολλανδίας στην σκυταλοδρομία 4×100 μ., με τη συμμετοχή της Σχίπερς, ήταν 6η. Στους ίδιος αγώνες η Σχίπερς συμμετείχε και στο έπταθλο, όπου κατέλαβε τη 12η θέση.
Το 2013 στο Πανευρωπαϊκό Πρωτάθλημα Στίβου Νέων κάτω των 23 ετών κέρδισε το χρυσό μετάλλιο στα 100μ. και το χάλκινο στο άλμα εις μήκος στο Τάμπερε της Φινλανδίας. Την ίδια χρονιά πήρε μέρος στο έπταθλο στο Παγκόσμιο Πρωτάθλημα Ανοιχτού Στίβου στη Μόσχα και κέρδισε το χάλκινο μετάλλιο με 6477 βαθμούς. Ήταν επίσης τέταρτη στα 60 μ. στο Πανευρωπαικό Πρωτάθλημα κλειστού Στίβου στο Γκέτεμποργκ με 7.14 δευτερόλεπτα.

Την επόμενη χρονιά κέρδισε το χρυσό μετάλλιο στα 100 μ. και στα 200 μ. στο Πανευρωπαϊκό Πρωτάθλημα Ανοιχτού Στίβου στη Ζυρίχη.
Το 2015 στο Παγκόσμιο Πρωτάθλημα Ανοικτού Στίβου στο Πεκίνο κέρδισε το ασημένιο μετάλλιο στα 100 μ. με χρόνο 10.81 δευτερόλεπτα και το χρυσό στα 200 μ. με 21.63 δευτερόλεπτα. Έκανε έτσι νέο ρεκόρ Ευρώπης στα 200 μ. και κατέρριψε το ρεκόρ της Μαρίτα Κοχ, που το 1979 στο Κέμνιτς (πρώην Karl-Μarx-Stadt) της Σαξονίας είχε τρέξει τα 200 μ. σε 21.71 δευτερόλεπτα. 

Στο Ευρωπαϊκό Πρωτάθλημα Ανοιχτού Στίβου του 2016 στο Άμστερνταμ κέρδισε το χρυσό μετάλλιο στα 100 μ. με χρόνο 10.9 δευτερόλεπτα. Επίσης κέρδισε με την ομάδα της Ολλανδίας το χρυσό μετάλλιο στη σκυταλοδρομία γυναικών 4×100 μ. Την ίδια χρονιά ήταν δεύτερη στα 60 μ. στο Παγκόσμιο Πρωτάθλημα Κλειστού Στίβου στο Πόρτλαντ των Η.Π.Α.

Παραπομπές

Ολλανδοί αθλητές του στίβου
Επταθλήτριες
Κάτοχοι μεταλλίων του Παγκοσμίου Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Αθλητές του στίβου στους Θερινούς Ολυμπιακούς Αγώνες 2020
Αργυροί Ολυμπιονίκες του στίβου
Άλισον Φίλιξ

Η Άλισον Μισέλ Φίλιξ (Allyson Michelle Felix) είναι Αμερικανίδα αθλήτρια του στίβου. Αγωνίζεται στα 200μ., στα 400μ. και στις σκυταλοδρομίες 4Χ100 και 4Χ400 και έχει κερδίσει χρυσά μετάλλια σε Παγκόσμια Πρωταθλήματα και σε Ολυμπιακούς Αγώνες.

Ήταν πρώτη τρεις φορές σε παγκόσμια πρωταθλήματα στα 200μ.: το 2005, το 2007 και το 2009 ενώ στα 400μ. μια φορά, το 2015. 
Στη σκυταλοδρομία 4Χ400 κέρδισε το χρυσό μετάλλιο σε τρία παγκόσμια πρωταθλήματα (το 2007, το 2009 και το 2011), ενώ στα παγκόσμια πρωταθλήματα του 2007 και του 2011 κέρδισε το χρυσό μετάλλιο και στη σκυταλοδρομία 4Χ100. Στη σκυταλοδρομία 4Χ400 ήταν πρώτη και στο Παγκόσμιο Πρωτάθλημα Κλειστού Στίβου το 2010.

Έχει επίσης κερδίσει χρυσά μετάλλια σε Ολυμπιακούς Αγώνες: το 2008 στο Πεκίνο στην σκυταλοδρομία 4Χ400 και το 2012 στο Λονδίνο στα 200μ. και στις σκυταλοδρομίες 4Χ100 και 4Χ400.

Παραπομπές

Εξωτερικοί σύνδεσμοι
http://www.allysonfelix.com/
http://www.iaaf.org/athletes/united-states/allyson-felix-182528

Αμερικανοί αθλητές του στίβου
Δρομείς ταχύτητας
Κάτοχοι μεταλλίων του Παγκοσμίου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2008
Αθλητές του στίβου στους Θερινούς Ολυμπιακούς Αγώνες 2012
Αθλητές του στίβου στους Θερινούς Ολυμπιακούς Αγώνες 2016
Αθλητές του στίβου στους Θερινούς Ολυμπιακούς Αγώνες 2020
Χρυσοί Ολυμπιονίκες του στίβου
Αργυροί Ολυμπιονίκες του στίβου
Βίγια Ουιδόμπρο

Η Βίγια Ουιδόμπρο (ισπανικά: Villa Huidobro) είναι μια πόλη στα νοτιοδυτικά της επαρχίας της Κόρδοβα, Αργεντινή. Έχει 5.155 κατοίκους σύμφωνα με την απογραφή του 2001 και είναι η πρωτεύουσα του διαμερίσματος Χενεράλ Ρόκα. Βρίσκεται περίπου 380 χλμ νότια της επαρχιακής πρωτεύουσας Κόρδοβα. Βρίσκεται 18 χλμ βόρεια των επαρχιακών συνόρων με τη Λα Πάμπα.

Πηγές

Εξωτερικοί σύνδεσμοι 
 Δημοτικές πληροφορίες: στατιστικά στοιχεία 
 Επίσημη ιστοσελίδα της Βίγια Ουιδόμπρο 

Πόλεις της Αργεντινής
Βίλντενφελς

Το Βίλντενφελς είναι δήμος της Γερμανίας, στο διαμέρισμα του Τσβίκαου του Ελεύθερου Κράτους της Σαξονίας. Βρίσκεται σε απόσταση 9 χλμ. στα νοτιοανατολικά του Τσβίκαου.

Πόλεις της Σαξονίας